Fazekas Róbert hatéves eltiltását hagyta helyben a Kúria | BOON
Fazekas Róbert hatéves eltiltását hagyta helyben a Kúria
2016.05.11 14:44
Budapest – Fazekas Róbert diszkoszvető ügyében a hatéves eltiltásról szóló határozatot hagyta helyben a Kúria szerdán.
“A történtek tükrében sem szeretném a sportolást befejezni, bőven érzek még magamban erőt. Az olimpiai részvételről viszont lemondtam. Az elmúlt hónapok történései úgy megviseltek, hogy képtelen voltam egy ilyen fontos versenyre megfelelően felkészülni” – mondta az MTI-nek Fazekas Róbert.
“Örülök, hogy a jogi keszekuszaságban a Kúria egyértelmű irányt mutatott, és kimondta, hogy a doppingeljárások a szakszövetségek fegyelmi eljárásai” – nyilatkozta az ügyvéd. Hozzátette: Fazekas Róberttel együtt üdvözli, hogy a Kúria egyértelművé tette, a zéró tolerancia elvének kell érvényesülnie”.
Az ügyvéd hangsúlyozta: egyetértenek a MASZ-szal abban, hogy a sportjognak ez a területe teljesen szabályozatlan, ezért ki kellene dolgozni, hogy a sportoló bizonyítani tudja a gondatlanságát vagy annak hiányát, ugyanis “itt emberi sorsokról és magyar sportsikerekről van szó” – mondta.
A 2002-ben Európa-bajnok, 2003-ban pedig világbajnoki ezüstérmes Fazekas a 2004-es athéni olimpián megnyerte a diszkoszvetést, de a doppingvizsgálaton nem adott elegendő mintát, elhagyta az ellenőrzés helyszínét. Ez doppingvétségnek minősült, ezért megfosztották aranyérmétől és akkor két évre tiltották el.
Címkék: atlétika, Fazekas Róbert, kúria, Magyarország